พอดีผมไปวัดแล้วโดนหมาวัดเลียนิ้วมือ จะมีโอกาศเป็นพิษสุนัขบ้าไหมครับ ผ่านมา4-5วันแล้วยังไม่ได้ไปฉีดวัคซีน ถ้าจะไปยังฉีดได้อยุ่ไหมครับ
สวัสดีค่ะ หากผิวหนังบริเวณนิ้วมือที่โดนสุนัขเลียไม่มีบาดแผลที่มีเลือดออก หรือน้ำเหลืองซึมโอกาสติดเชื้อพิษสุนัขบ้าก็ไม่มีดังนั้น ไม่จำเป็นต้องไปฉีดวัคซีนป้องกันพิษสุนัขบ้าแต่อย่างใดแต่หากมีบาดแผลที่มีเลือดออกหรือน้ำเหลืองซึม ก็จะเสี่ยงต่อการติดเชื้อพิษสุนัขบ้าได้ ซึ่งควรไปฉีดวัคซีนป้องกันพิษสุนัขบ้า แม้จะผ่านมา 4-5 วันแล้ว ก็ยังสามารถไปรับการฉีดได้อยู่ค่ะ ทั้งนี้ หากบาดแผลที่นิ้วมือมีขนาดใหญ่ แพทย์อาจพิจารณาฉีดเซรุ่มให้ด้วย